Massacre pour une orgie

Massacre pour une orgie ass e franséisch-lëtzebuergesche Film vum  Jean-Loup Grosdard (Pseudonym vum Jean-Pierre Bastid aus dem Joer 1966 mam Joël Barbouth a mam Willy Braque an den Haaptrollen.

 Ëm wat geet et am Film? 
Dräi Leit goufen ëmbruecht. D'Enquête féiert bei e geheime Reseau, deen Droge schmuggelt, ma och Fraen drogéiert an entféiert, fir s'u Bordeller ze verkafen...

 Soss 
Massacre pour une orgie  gëllt als deen éischte lëtzebuergesche Spillfilm, och wann e weider net vill mat Lëtzebuerg ze dinn hat. E koum als lëtzebuergesch Produktioun eraus fir Problemer mat der franséischer Filmzensur z'ëmgoen. De Jong vun engem Lëtzebuerger Kinosbesëtzer hat sech offiziell als Produzent bereeterkläert, an eng 35-mm-Kamera ausgeléint, déi awer net zum Asaz koum. 

De Film gouf bannent 2 Woche fir ongeféier 2 Millioune Lëtzebuerger Frang gedréint. An de Länner wuer e verkaaft gouf hat en, Stand November 1967, dräimol méi agespillt wéi e kascht hat.

En ass trotzdeem a Frankräich verbuede ginn, ass awer am November 1967 zu Lëtzebuerg am Kino gewise ginn, wou en, der Revue no, en "erstaunleche Publikumserfolleg" war, absënns ënnert de "virwëtzege Membere vun der Lëtzebuerger 'Intelligentsia'."Begegnung mit Jean-Loup GROSDARD. In: Revue, 23. Jg., nº 45 (11.11.1967), p. 122. Digitised by the National Library of Luxembourg. Méi spéit huet d'Revue sech awer och besuergt drëms gewisen, dass Lëtzebuerg duerch dësen an änlech Filmer an de Ruff kéint kommen, "Zentrum vun der Pornographie" ze sinn."Luxemburg kommt in schlechten Ruf." In: Revue, 24. Jg., nº 12 (22.03.1969), p. 127. Digitised by the National Library of Luxembourg.

 Um Spaweck 

Kategorie:Lëtzebuergesch Filmer‎
Kategorie:Franséisch Filmer‎
Kategorie:Lëtzebuergesch Schwaarz-Wäiss-Filmer‎
Kategorie:Franséisch Schwaarz-Wäiss-Filmer‎
Kategorie:Franséisch Kriminalfilmer‎
Kategorie: Lëtzebuergesch Kriminalfilmer‎
Kategorie:Erotesch Filmer‎
Kategorie:Filmer 1966
Kategorie:Filmer vum  Jean-Pierre Bastid